PASŪTĪJUMA līgumam
 Pielikums Nr.4 

Prasības saistībā ar Eiropas Savienības Modernizācijas fonda finansējuma piesaisti 


Ja Līguma Vispārīgajos noteikumos vai Līguma Speciālo noteikumos, tajā skaitā Līguma Speciālo noteikumu pielikumos) rodas pretrunas saistībā ar normatīvo aktu noteikumiem Modernizācijas fonda (turpmāk - MF) ietvaros, tad šī Līguma pielikuma noteikumi ir noteicošie attiecībā pret iepriekš minētajiem Līguma noteikumiem un pielikumiem.
  
Ja Līguma izpildē tiek piesaistīts MF finansējums, Līdzēji vienojas par sekojošiem papildu noteikumiem:
1.1. Izpildītājs apņemas:
1.1.1. Līguma saistību izpildē ievērot normatīvo aktu prasības, nodrošināt piekļuvi ar MF saistītajai informācijai un dokumentiem Ministru kabineta 2023. gada 13. jūlija noteikumos Nr. 396 "Modernizācijas fonda darbības kārtības noteikumi un daudzgadu darbības programma" un Ministru kabineta 2026. gada 20.janvāra noteikumos Nr.24 " Modernizācijas fonda finansēto projektu konkursa "Atbalsts Latvijas elektroenerģijas tīkla jaudas pastiprināšanai" nolikumā"   minētajām iestādēm , kā arī citām institūcijām, kas iesaistītas Modernizācijas fonda pārvaldībā atbilstoši Eiropas Savienības normatīvajiem aktiem, tostarp Eiropas Komisijai, Eiropas Investīciju bankai (turpmāk tekstā – normatīvajos aktos noteiktajām iestādēm un kompetentajām institūcijām);
1.1.2. nekavējoties informēt Eiropas Savienība institūcijas un kompetentās iestādes, ja pastāv ticams apgalvojums, sūdzība vai informācija attiecībā uz noziedzīgiem nodarījumiem saistībā ar Līguma izpildi. Ar noziedzīgu nodarījumu šī punkta izpratnē tiek saprasti jebkuri turpmāk minētie  noziedzīgie nodarījumi, ciktāl un kā tie noteikti ar attiecīgajiem normatīvajiem aktiem: krāpšana, korupcija (t.sk., bet ne tikai - kukuļdošana,  kukuļņemšana, starpniecība kukuļošanā, komerciālā uzpirkšana, neatļauta labuma pieņemšana un tml.), izspiešana, aizliegtas vienošanās, bezdarbība (t.sk., neziņošana par noziedzīgu nodarījumu), noziedzīgi iegūtu līdzekļu legalizācija, terorisma finansēšana);
1.1.3. nodrošināt Eiropas Savienības institūcijām un kompetentajām iestādēm iespēju saistībā ar uzsāktu lietu par noziedzīgu nodarījumu, revidēt Izpildītāja sadarbības partnerus, līgumslēdzējus, to apakšuzņēmēju  grāmatvedības un uzskaites ierakstus saistībā ar Līguma izpildi, un izgatavot dokumentu kopijas, ciktāl tas pieļaujams atbilstoši normatīvo aktu prasībām;
1.1.4. nodrošināt Pasūtītājam, kā arī normatīvajos aktos noteiktajām iestādēm un kompetentajām institūcijām, veicot pārbaudes vai auditus saistībā ar MF finansējumu, iespēju piekļūt bez maksas pie ar Līgumu un iepirkumu saistītās dokumentācijas, tajā skaitā iesniegto piedāvājumu dokumentācijai, vai citas informācijas un dokumentācijas, kas saistīta ar Līguma izpildi, kā arī pēc iepriekš minēto personu pieprasījuma izsniegt prasīto informāciju, tajā skaitā elektroniskā formātā Pasūtītāja, kā arī minēto iestāžu un institūciju noteiktajā termiņā;
1.1.5. uzturēt grāmatvedības ierakstus un uzskaiti par visām finanšu transakcijām un izdevumiem saistībā ar Līguma izpildi, saglabāt ar Līguma izpildi saistīto, tā rīcībā esošo dokumentu oriģinālus, it īpaši grāmatvedības un nodokļu uzskaites dokumentus, tajā skaitā elektronisko dokumentu oriģinālus, Līguma darbības laikā un 5 (piecus) gadus pēc gadus pēc MF projekta īstenošanas termiņa beigām.. Ja šajā punktā noteiktajā termiņa izbeigšanās dienā turpinās audits, pārsūdzības process, tiesvedība, tiek iesniegts pieteikums tiesā, vai tiek veikti citi pārbaudes pasākumi saistībā ar MF piešķirto finansējumu, tad Izpildītājam ir pienākums saglabāt dokumentus līdz iepriekš minēto auditu, tiesas procesu vai citu pārbaudes pasākumu noslēgumam;
1.1.6. Izpildītājs atsakās no jebkādām tiesībām un/vai prasījumiem, un/vai pretenzijām pret normatīvajos aktos noteiktajām iestādēm un kompetentajām institūcijām saistībā ar MF noteiktajām prasībām un nodrošina šāda noteikuma ietveršanu līgumos ar apakšuzņēmējiem;
1.1.7. nodrošināt noteiktos pienākumus saistībā ar Eiropas Savienības piešķirtā finansējuma administrēšanu un kontroli, kā arī atbilstību Eiropas Savienības finansējuma MF ietvaros izvirzītajām publicitātes prasībām (Vides investīciju fonda tīmekļvietnē publicētie Modernizācijas fonda simbolikas lietošanas noteikumi), tajā skaitā par korektu MF simbolikas atveidošanu un lietošanu visos ar Līguma īstenošanu saistītajos komunikācijas materiālos, tostarp uz fiziskās komunikācijas objektiem.  Šī prasība attiecas arī uz Izpildītāja piesaistīto apakšuzņēmēju;
1.1.8. Izpildītājs nodrošina, ka noteiktie pienākumi saistībā ar Eiropas Savienības piešķirtā finansējuma administrēšanu un kontroli, kā arī atbilstību Eiropas Savienības finansējuma MF ietvaros izvirzītajām publicitātes prasībām, attiecas arī uz Izpildītāja piesaistīto apakšuzņēmēju;
1.1.9. gadījumos, kad Pasūtītājs ir devis rakstisku atļauju Izpildītājam izmantot informāciju par Līgumu konferencēs, semināros, publikācijās vai norādīt citos dokumentos, sniegt atsauces iepirkumos Izpildītājam pienākums ir nodrošināt, lai šajos dokumentos vai komunikācijā tiktu ietverta atbilstoši MF dokumentācijas prasībām noformēta norāde, ka Līguma izpildei ir piesaistīts Eiropas Savienības finansējums. Par šādu dokumentu un komunikācijas saturu vienmēr un jebkurā gadījumā atbild Izpildītājs. Normatīvajos aktos noteiktās iestādes un kompetentās institūcijas atbild tikai gadījumos, ja ir iepriekš sniegušas savu piekrišanu; 
1.1.10. Līdzēji vienojas, ka šajā Līgumā noteiktā konfidencialitātes klauzula par Līguma informācijas pielietošanu netiek piemērota, ja informāciju pieprasa normatīvajos aktos noteiktās iestādes un kompetentās institūcijas saistībā ar Eiropas Savienības piešķirtā finansējuma administrēšanu vai kontroli; 
1.1.11. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad to pieprasa normatīvajos aktos noteiktās iestādes un kompetentās institūcijas saistībā ar Eiropas Savienības piešķirtā finansējuma administrēšanu un kontroli.
1.1.12. nodrošināt, ka 1.1.1.-.1.1.10. punktā noteiktās prasības ir iekļautas arī līgumos, ko kandidāts/pretendents slēdz ar apakšuzņēmējiem šī Līguma izpildes nodrošināšanai.  
1.1.13. Izpildītājs pieņemšanas nodošanas aktos un rēķinos norāda atsauci uz MF projektu atbilstoši Pasūtītāja norādījumiem. Izpildītājs atsevišķi nodala pieņemšanas nodošanas aktus un rēķinus par aktivitātēm, kas tiek īstenotas MF projekta ietvaros no citām aktivitātēm, ja tādas paredzētas.

1.2. Pasūtītāja tiesības:
1.2.1. Līguma ietvaros MF maksājumu un izmaksu dokumentus noformēt atsevišķi, izdarot norādi par MF.
1.2.2. Konstatējot Izpildītāja (tajā skaitā tā valdes vai padomes locekļa, patiesā labuma guvēja, pārstāvēttiesīgās personas vai prokūrista, vai personas, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedra, ja Izpildītājs ir personālsabiedrība) normatīvajos aktu pārkāpumus, kuriem ir būtiska ietekme uz finansējumu un/vai konstatēta Līguma saistību neizpildīšana, tajā skaitā nav ievēroti Līguma un tajā skaitā šī pielikuma noteikumi no Izpildītāja puses Izpildītāja vainas dēļ (tajā skaitā kavēti Līgumā noteiktie izpildes termiņi),  Pasūtītājs ir tiesīgs piedzīt no Izpildītāja zaudējumu atlīdzību, lai kompensētu Eiropas Savienības institūcijām nodarīto jebkuru kaitējumu, tai skaitā atrauto peļņu un procentus no dienas, kad zaudējumi radušies, līdz dienai, kad samaksāta zaudējumu atlīdzība.
1.2.3. Pasūtītajam ir tiesības vienpusējā kārtā bez iepriekšēja brīdinājuma grozīt (tajā skaitā izteikt jaunā redakcijā) šajā pielikumā atrunātos noteikumus, ja mainās normatīvo aktu regulējums, atbilstoši spēkā esošajam normatīvo aktu regulējumam. Par veiktajiem grozījumiem Pasūtītājs informē Izpildītāju ne vēlāk kā 5 (piecu) darba dienu laikā, nosūtot paziņojumu par grozījumiem ar jaunu Līguma pielikumu uz Līguma rekvizītos norādīto adresi un/vai  e-pastu. Pasūtītāja paziņojums par grozījumiem ar jaunu Līguma pielikumu ir pievienojams Līgumam un kļūst par tā neatņemamu sastāvdaļu.
1.3. Nosacījumi, kas tieši nav atrunāti šajā Līguma pielikumā, tiek risināti saskaņā ar normatīvajiem aktiem.
1.4. Ja viens vai vairāki šī Līguma pielikuma noteikumi jebkādā veidā kļūst par spēkā neesošiem, pretlikumīgiem, tas nekādā veidā neierobežo un neietekmē pārējo šī Līguma pielikuma noteikumu spēkā esamību, likumību vai izpildi. Šādā gadījumā Līdzēji apņemas veikt visu iespējamo spēku zaudējušo saistību pārskatīšanu saskaņā ar normatīvajiem aktiem.

